钦定古今图书集成/明伦汇编/闺媛典/第167卷 > 董湄妻虞氏
## 钦定古今图书集成/明伦汇编/闺媛典/第167卷 > 董湄妻虞氏

按《海盐县志》：虞氏名嫄，少慧知书。年十六归泉山董
湄。董故大族，而湄少得惑疾，婚两月无端自经死。嫄
伤薄命，屏鲜华，重扃自处，瘁瘠如槁木苾刍。尝刻木
肖夫像事之，久而有灵，颡忽簌簌出汗，两袖时举。湄
父以为怪，投之火。嫄善吟诗，尝咏菊曰：“移种春苗爱
护周，柴桑无主为谁秋，抱香甘向枝头死，羞任飘风
逐水流。”读者见其志焉。